Előterjesztés Zalakaros Város Önkormányzat Képviselőtestülete 2022. december 15-i ülésére

Tárgy: a „Zalakaros Város Önkormányzata részére közvilágítási, illetve tér- és díszvilágítási lámpatestek üzemeltetése vállalkozási szerződés keretében” tárgyban meghirdetett pályázati felhívásra beérkezett ajánlatok elbírálása

Az előterjesztést készítette: Bognár Ottó Péter településüzemeltetési, hatósági és közbiztonsági referens

Tisztelt Képviselőtestület!

A Zalakaros Város Önkormányzata a Képviselőtestület 2022. november 23-i határozatának megfelelően ajánlattételi eljárást indított el a „Zalakaros Város Önkormányzata részére közvilágítási, illetve tér- és díszvilágítási lámpatestek üzemeltetése vállalkozási szerződés keretében” tárgyban.

Az ajánlattételi határidő lejártáig kettő (2) darab ajánlat került az ajánlatkérő részére benyújtásra. 

A bontási eljárás során az alábbiak kerültek megállapításra és ismertetésre:

[bookmark: _Hlk9860750][bookmark: _Hlk121315519]1./Az elsőként ismertetett ajánlat benyújtója: VILKOR Ipari Kereskedelmi és Szolgáltató Kft. 8840 Csurgó, József A. u. 2/A.

	[bookmark: _Hlk26352477][bookmark: _Hlk121311677]Nettó ajánlati ár (vállalkozási díj) (HUF)
	

	Lámpatestek aktív elemek:
	200 Ft/db/hónap + 27 % ÁFA

	Lámpatest kikapcsolás
	8500 Ft/lámpatest+27 % ÁFA




[bookmark: _Hlk26345223]2./A második felbontott zárt, sértetlen csomagolásban szereplő ajánlat benyújtója: MVM Watt Eta Hálózati és Közvilágítási Szolgáltató Kft. 7630 Pécs, Engel János József u. 6.

	Nettó ajánlati ár (vállalkozási díj) (HUF)
	

	Lámpatestek aktív elemek:
	2610 Ft/db/év + 27 % ÁFA

	Lámpatest kikapcsolás
	7600 Ft/lámpatest+27 % ÁFA



Az ajánlatkérő megállapította, hogy mindkét benyújtott ajánlat határidőn belül került benyújtásra, az ajánlattevők jogosultak voltak az ajánlat benyújtására.


II. Értékelés


Az ajánlatok elbírálásának szempontja a legalacsonyabb összegű ellenszolgáltatás volt.

Az ajánlatok vizsgálatánál megállapításra került, hogy a Vilkor Kft. ajánlata nem tartalmazza az áramszolgáltatónak esetlegesen fizetendő eszközhasználati díjat, míg az MVM Watt Eta Kft. ajánlata tartalmazza azt. Az áramszolgáltatóval történő egyeztetés alapján jelenleg a 720 db lámpatest után fizet az MVM Watt Eta Kft. az áramszolgáltatónak eszközhasználati díjat 369 Ft + ÁFA/lámpatest/év összegben.

A fentiek figyelembevételével a 2023. évi karbantartási díjak az ajánlatok alapján az alábbiak szerint alakulnak: 
· Vilkor Kft. 1028 db x 200 Ft/hó/lámpatest x 1,27 x 12 hó + 720 db x 369* Ft/lámpatest x 1,27 = 3.470.758 Ft/év
· MVM Watt Eta Kft: 1028 db x 2610 Ft/év/lámpatest x 1,27 = 3.407.512,- Ft

*idei ár, jövőre várhatóan az infláció mértékével emelkedik.

A fentiek figyelembevételével legalacsonyabb összegű ajánlatot az MVM Watt Eta Hálózati és Közvilágítási Szolgáltató Kft. (7630 Pécs, Engel János József u. 6.) adta mindösszesen 2.610,- Ft + ÁFA/db/év = 3315,- Ft/db/év, vállalási árral, ami a szerződés és az ajánlati felhívás 1. mellékletében meghatározott aktív elemek számának (1028 db lámpatest) figyelembevételével 3.407.512 Ft. Ezt az összeget a 2023. évi költségvetésben biztosítani szükséges.


Határozati javaslat:

Képviselőtestület:

1./ Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által a „Zalakaros Város Önkormányzata részére közvilágítási, illetve tér- és díszvilágítási lámpatestek üzemeltetése vállalkozási szerződés keretében” tárgyban kiírt ajánlattételi eljárásban beérkezett az MVM Watt Eta Hálózati és Közvilágítási Szolgáltató Kft. (7630 Pécs, Engel János József u. 6.), valamint a  VILKOR Ipari Kereskedelmi és Szolgáltató Kft. (8840 Csurgó, József A. u. 2/A.) által benyújtott ajánlatokat érvényesnek nyilvánítja. 
2./ Nyertes ajánlattevőként az MVM Watt Eta Hálózati és Közvilágítási Szolgáltató Kft.-t (7630 Pécs, Engel János József u. 6.) hirdeti ki  2.610,- Ft + ÁFA/db/év = 3315,- Ft/db/év ajánlati árral.
3./ Zalakaros Város Önkormányzata a vállalkozási szerződés 1. sz. mellékletében meghatározott aktív elemek számának (1028 db lámpatest) figyelembevételével kiszámított 3.407.512 Ft összegű éves karbantartás díjat a 2023. évi költségvetésének terhére biztosítja. 
4./ Felhatalmazza a Polgármestert a vállalkozási szerződés megkötésére.

Határidő: 2022. december 20.
Felelős: Novák Ferenc polgármester
Operatív felelős: Bognár Ottó Péter ügyintéző
    Horváthné Juhász Barbara pénzügyi osztályvezető
    Dr. Szentgyörgyvölgyi Eszter jegyző


                                                    			            			Novák Ferenc
                                                               			   			  polgármester 



